
Училище за всички нас

Инициативата на българският клон на британската детска правозащитна организация ???Спасете децата” е по повод годишнината от приемането на Конвенцията на ООН за правата на детето и е първата в рамките на Националната кампания за приобщаващо образование на деца с увреждания и специфични нарушения на способността за учене 

???Представи си училище, в което цари атмосфера на разбирателство и взаимопомощ. 

Представи си един клас, в който ученици се обучават да бъдат състрадателни, да вдъхват доверие и кураж на всеки, който се подготвя за предизвикателствата на бъдещето. 

Училище, в което ученици, преподаватели и родители се учат заедно да насърчават развитието на индивидуалните способности и таланти на всеки отделен човек, независимо от различията помежду си – едно предизвикателство за мисълта и възприятията, урок по толерантност и морални ценности. 

" Това е твоето училище, а това е нашият урок по толерантност, за теб и за всички нас – Едно училище за всички!” 

С тази покана екипът на "Спасете децата” се обръща към ученици от училищата в цяла България. 

Отпечатан е календар за Кампанията за приобщаващо образование на деца с увреждания и специфични нарушения на способността за учене, която стартира в началото на 2007 година. 

“Спасете децата – Обединено кралство” работи за правото на всички деца за достъп до качествено образование. Това е основно право на всяко дете независимо от етническия му произход, наличието на увреждане или икономическото положение на семейството му, и е залегнало в Конвенцията на ООН за правата на детето. 

В България "Спасете децата” работи с 36 пилотни училища, в които се обучават над 12000 деца, от които 882 деца са с увреждания и специфични нарушения на способността за учене. 

Броят на децата със специфични нарушения на способността за учене в общообразователните училища за началото на новата учебна година е над 3700. 
 ЕДно от тези училища е и начално училище „ Отец Паисий „  гр. Плевен . В него , в първи клас учи и малката Теодора Бориславова. Тя е с увредено зрение, но това не и пречи да усвоява учебния материал наравно с другите деца. В класа си тя има много приятели , които и помагат , така че тя се чувства пълноценна. Индивидуално с нея работи и тифло педагок , който я обучава на брайлово четене и писане . Теодора много добре се справя и с работата на компютър. 

 В средата на януари гост на училище „ Отец Паисий „ бе и екип на BTV . водещата на сутрешния блок Ани Цолова с колегите си , заснеха репортаж и направиха филм за Теодора от който е пуснат видеоклип .Той ще се излъчва по канала до 31 март . Теди бе и гост на кака Ани в нейното предаване .
Опасна тенденция

 Можем да кажем , че захарният диабет се разпространява стремително, придобивайки очертанията дори на пандемия и то по-специално на диабет тип 2, който допреди се наричаше "диабет на зрялата възраст". Това вече е опровергано, защото от него страдат и деца, дори 5-6-годишни.В България същоима много деца , които страдат. На последния конгрес на Световната диабетна федерация се обсъжда специално тази тема. Указанията и препоръките ще влязат в новото ръководство за детски диабет, което в най-скоро време ще се ползва от лекарите по света. Но така или иначе диабетът обхваща огромни слоеве от населението и съвсем не е вече вярно, че това е съсредоточено предимно в т.нар. страни със западен начин на живот. Защото ръстът на заболеваемост е голям и в Китай, и в Индия, и в някои азиатски страни, и в Япония, където досега се смяташе, че те са привилегировани отчасти в това отношение. И ако светът през 2025 г. се изправи пред 300-350 млн. диабетици, явно е, че това ще погълне огромни разходи за лечение на усложненията, за пролежаване в болница, за медикаменти, за различни интервенции. Едно от най-тежките усложнения на диабета е свързано с бъбреците. Вече близо 50% от хората, които са на хемодиализа са диабетици. А Хемодиализата на един пациент струва страшно много пари на държавата. 

Това се получава при недобър контрол , когато са съчетани различни елементи. И тук му е мястото да кажем за състоянието на контрола в България, който наскоро бе обобщен като сведение на голямата кампания, проведена за изследване на гликирания хемоглобин. 60% от диабетиците, а това са сведения от 32 хил. диабетици, т.е. почти всеки пети диабетик е с недобър контрол. 32 хил. диабетици са проследени и състоянието на техния гликиран хемоглобин е в зоната на недобрия контрол, т.е. над 6,5%. По този повод могат да се направят извънредно много изводи, но основният е, че все още пациентите се лекуват доста консервативно, не се взимат бързи мерки, ако се окаже, че определеното в момента лечение не дава добър резултат и то незабавно да се смени. Например минава година, докато бъде сменено лечението, с което не е бил постиган контрол на стойностите на захарта. Не се лекува достатъчно агресивно, не се използват максимално наличните съвременни средства и най-важното  пациентите не се контролират редовно

 Вината е взаимна, на лекари и пациенти  на фона на инфраструктурата на държавата и на недостатъчния  бюджет. Необходимо е по-задълбочено обучение и на пациентите, и на лекарите от общата практика, които трябва много добре да познават новостите, за да ги прилагат своевременно.

У нас стигаме до лавина от нови случаи, натрупване на усложнения, разходи за овладяването им, огромни загуби на средства и естествено, огромен дял от здравния бюджет отива за лечение на усложнения и инвалидизация. 

 Все още никой не се е постарал да направи проучване в България , колко струва на държавата един диабетик , а то би било много полезно. В Евросъюза един диабетик струва на държавата си между 2 и 5 хил. евро годишно, в зависимост от това дали има и колко са сериозни усложненията и дали ги няма. Колкото по-добре се контролира диабета, толкова по-евтина излиза и на пациента, и на държавата. 

Изключително важно е преди всичко да се информира обществото за възможните рискове, а те започват от начина на живот. Да се посочи кой е погрешният начин на живот, който засилва опасността от развитие на усложнения. А тук идва на първо място  необходимостта от скрининг за ранна диагноза на диабета. Ако ние можем да си позволим този скрининг, а това не е никак трудно вече, ще спестим много пари на данъкоплатците. В Европа  има създаден специален подход на базата на един обикновен рисков въпросник, с който може да се установи кои са в риск. Това е един въпросник, състоящ се от 8 точки, които обхващат различни елементи на риска. Това са Наследственост, възраст . Колкото повече напредва във възрастта, толкова повече риска нараства, тегло, обиколка на талията, вземане или не на лекарства за повишено кръвно налягане, консумация на зеленчуци и плодове (редовно или не) , степен на движение - колко (редовно или не) , и случайно повишена кръвна захар, регистрирана някога. В тези осем елемента се съдържат определен брой точки и ако при анкетирането точките при някого надхвърлят 15, рискът той да заболее от диабет следващите 5 години е 3 към 1. Тези хора се вземат под контрол. Нарушенията, които са преддиабетни са две - нарушена гликемия на гладно, т.е. стойности над 5,6 до 7 милимола на литър кръв (над 7 вече е диабет) и ако два часа след нахранване кръвната захар е между 7,8 и 11,1 милимола.  Това заболяване е Изключително коварно, което има предварителни фази. Те трябва да се открият и да се провежда профилактика, увеличаване на двигателния режим, диета, лекарства. В България лекарствотого има . Употребата на подобни лекарства и най-вече режима с промяна начина на живот намалява риска от бъдещ диабет с около 50-56%, т.е. всеки втори може да се спаси. Но, ако нищо не направи, в рамките на 5 години до голяма степен може да се превърне в диабетик. Значи това е много голям шанс за обществото. През зимата  Настъпва големият конфликт между приятната обстановка, вкусните, но за съжаление опасни за диабета и сърцето храни, и - предпазването от усложнения на болестта. Нека ако са хапнали повечко "забранени" храни, следващият ден да бъде разтоварващ, с повечко движения и една хубава разходка в рамките на 2-3 часа бързо ходене в парка, а храната да се свежда само до плодове. Това е най-бързият отговор на празничното преяждане и той е подходящ не само за диабетиците, но и за напълно здравите хора.

Нов начин за изплащане на болнични и майчинство

От 1 януари парите за болнични и майчинство вече се получават само по банков път, а не както досега – със  заплатите. Затова всеки осигурен трябва задължително да си открие банкова сметка. Освен това се предвижда  сумите занапред да се изплащат от НОИ, а не от работодателите, както досега. За да могат да получат парите от болнични, служителите трябва да си открият лична разплащателна сметка  или безсрочен влог и да уведомят за това работодателя . От НОИ твърдят, че 90% от работещите българи получават заплатите си по банков път и имат банкови сметки,  по които могат да се превеждат болничните им. За да стане това обаче всеки трябва да попълни еднократно  специална декларация. Болничните листове и другите документи се представят на работодателите, които ги предават в съответните  териториални поделения на НОИ и техните филиали. 

Самоосигуряващите се представят болничните листове и съпровождащите ги документи в териториалните  поделения на НОИ, филиалите им или в осигурителните каси, където членуват. 

С първия болничен лист, който представя на работодателя си, или пък когато представя първия си болничен в  териториалното поделение на НОИ, самоосигуряващият се попълва еднократно декларация, която съдържа  данни за личната му разплащателна банкова сметка. Работодателят е длъжен да записва в специален дневник всеки болничен лист, а работникът трябва да се  подпише. Така той ще може да търси сметка на шефа си, ако случайно забрави да представи документа в НОИ.  В банковите сметки парите ще се превеждат 30 дни след подаването на болничните. Осигурените лица могат да открият сметка в банка по техен избор. Това става с копие от документ за  самоличност, попълване на молба и 10 лв. за захранване на сметката. Хората, които са се разболели през миналата година и продължават да боледуват и сега, са заварени случаи и  ще получат парите си от работодателя заедно със заплатата.

Майките, които са излезли в болнични за бременност и раждане преди средата на август 2006 г., ще трябва да  подадат молба до работодателя си, ако искат да получават 90% от заплатата си, докато детето им навърши 9  месеца, предвиждат промените в Наредбата за работното време, почивките и отпуските.  Досега жените ползваха болничен лист 45 дни преди раждането и още 90 дни след него и така им се събираха  135 дни, в които те получаваха 90% от заплатата си. След това те преминаваха в отпуск за отглеждане на дете  докато то навърши 2 г. и получаваха т.нар. "майчински" в размер на минималната работна заплата (МРЗ) за  страната. 

С промяна в законодателството се реши всички жени, за които 135-дневният срок на болничния не е изтекъл на  1 януари 2007 г., да продължат да получават 90% от заплатата си, докато бебето им не стане на 9 месеца.  С молбата до работодателя отпускът за отглеждане на малко дете се трансформира обратно в отпуск за  бременност и раждане. След като детето навърши 9 месеца, майките могат да продължат да го гледат до  2-годишна възраст. През оставащите 15 месеца те ще получават 180 лв., колкото е МРЗ за страната. 

БДЖ започва въвеждането на вагони за трудноподвижни пътници

"Български държавни железници"(БДЖ) ЕАД започва поетапно да въвежда допълнителни специализирани  вагони за превоз на трудноподвижни хора. Услугата е в изпълнение на програма на Министерството на  транспорта, . Пътниците с ограничена мобилност ще могат да пътуват по четири нови маршрута (двупосочно).  Специализираните вагони ще се движат в съставите на два ускорени бързи и шест бързи влака. Поетапното  въвеждане на допълнителен специализиран вагон за превоз на пътници със затруднена мобилност в осемте  влака ще започне от 2007 .До момента специализирани вагони за превоз на трудноподвижни пътници се движат  в съставите на други осем ускорени бързи влака по маршрутите. По този начин, от 2007 всекидневно на  територията на страната ще се движат общо 16 влака, в състава на които има специализиран вагон или вагони  за превоз на трудноподвижни пътници. 

За хората с увреждания осигуряването на мобилност е от първостепенно значение за пълноценния им живот и  социалното им включване. Най-често единствено възможното средство за придвижване на един инвалид е  личното моторно превозно средство, не само заради естеството на увреждането, но и поради напълно  недостъпния обществен транспорт. Предложените ограничителни условия в Закона за пътищата лишават на  практика от облекчения точно тези инвалиди, които имат най-голяма нужда от автомобил.  Хората с увреждания, които имат най-големи трудности в придвижването, са тези с уврежданияна опорно-двигателния апарат .  Тяхното придвижване е невъзможно без използването на технически помощни средства – инвалидни  колички, протези, ортези, проходилки, патерици, бастуни. Техните автомобили много често се нуждаят от  индивидуални допълнителни приспособления, а почти задължително е наличието на автоматична скоростна  кутия, хидравлични волан и спирачки, електрически стъкла и други електронни командни системи.  Автомобилът трябва да е просторен, за да може човек да вкара вътре инвалидната количка, да се монтират  лифтове, да има достатъчно място за трудноподвижното му тяло, за краката, протезите, ортопедичните апарати  и т.н. 

На тези специални изисквания отговарят единствено автомобилите с голям обем на двигателя – от 1800 куб. см  нагоре. 100-те конски сили (сегашното ограничение за колите на инвалиди) също се оказват недостатъчни, тъй  като съвременните технологии в автомобилостроенето вкарват повече от 100 конски сили дори и в двигателите  с обем от 1800 куб.  см. Вановете и микробусите са най-подходящи за хората на инвалидни колички. 

Защо тогава точно хората с увреждания, които най-много се нуждаят от съвременните технически достижения,  за да могат да компенсират функционалните си дефицити, трябва да бъдат ограничавани и лишавани от  достъпа до тези технологии ? 

Защо през 21 век, когато техническият напредък при автомобилите и възможностите за тяхното преустройство и  приспособяване позволяват и на хората с най-тежки увреждания да управляват автомобил, инвалидите в  България трябва да бъдат връщани към миналия век и времето на трабанта ? 

Според нас, причината за да се стигне до тези необмисленидействия , е непознаването на проблема и  липсата на диалог с гражданите с увреждания. Те биха дали най-адекватните решения, защото точно те са  потърпевши от несъвършената нормативна уредба, която позволява на здрави хора да се възползват от  облекченията, предвидени за инвалиди. Огромен финансов ресурс на държавата се изразходва не по  предназначение и това спъва провеждането на ефективна политика за социално включване на хората с  увреждания. 

Наложителна е спешна промяна в нормативните документи, уреждащи облекченията за автомобилите на  инвалиди – Закона за местните данъци и такси (чл.58,ал.1,т.4) ;
 Строят МОЛ Плевен  

С взривяването на бившата Тютюнева фабрика, започна изграждането на съвременен развлекателно-търговски комплекс от типа МОЛ. Общата инвестиция ще бъде за около 32 милиона евро. Проектът е на архитект Тони Златарева, която ще работи в екип с чуждестранни архитекти. Плевенският комплекс ще създаде най-малко 450 работни места.По предварителни разчети до март тази година теренът трябва да е почистен и изкопан на 4 метра дълбочина. Строителството на мола е планирано да започне през април и трябва да приключи до април 2009 г.За осъществяването на проекта е регистрирано "Мол Плевен" АД. Като партньор в дружеството, с около 45% дялово участие, е привлечен английски инвестиционен фонд. Проектите предвиждат комплексът да бъде разположен на 50 хил. кв. м, като 20 хил. от тях ще са под земята. Ще има подземен паркинг с 572 паркоместа. От 30 хил. кв. м над земята за търговска площ са предвидени около 20 хил. кв. м.  

